ગઇકાલે પોતે ઘરેથી સવારે નીકળી કોલેજે ગયો હતો. એ પછી પિતાએ ફોન કરેલ કે ગુજરી બજાર આર. સી. એન્ટરપ્રાઇઝમાં કોલકત્તાથી કાકાનું આંગડિયુ આવવાનું છે એ બપોરે લઇ આવવું. બપોરે છુટીને તે ઘરે ગયો ત્યારે બહેન કિંજલે પોતાને દવા લેવાની હોઇ તેવી વાત કરતાં ધવલે તેણીને પણ સાથે લીધી હતી. જીજે૩-૪૧૦૧ નંબરના એકટીવા પર બપોરે એકાદ વાગ્યે ભાઇ-બહેન ઘરેથી નીકળ્યા હતાં અને ગુજરી બજારમાં આર. સી. એન્ટરપ્રાઇઝ આંગડિયા પેઢીએ પહોંચ્યા હતાં. જ્યાં ધવલે પોતાના નામે જ આંગડિયુ આવ્યું છે તેની ખરાઇ કરાવી હતી. એ વખતે બહેન કિંજલ પોતાને પાણીની બોટલ ડિક્કીમાં મુકવી છે તેમ કહી ધવલ પાસેથી એકટીવાની ચાવી લઇ બહાર ગઇ હતી અને બાદમાં પરત અંદર આવી હતી.